# B. Osobitná časť

### K § 1

### Nariadením (EÚ) 2016/2031 sa s účinnosťou:

### a) od 14. decembra 2019 zrušili tieto smernice:

### 1. smernica Rady z 9. decembra 1974 o kontrole obaľovačov (Ú. v. ES L 352, 28.12.1974; Mimoriadne vydanie Ú. v. EÚ, kap. 03/zv. 2),

### 2. smernica Rady 2006/91/ES zo 7. novembra 2006 o kontrole štítničky nebezpečnej (kodifikované znenie) (Ú. v. EÚ L 312, 11.11.2006),

b) od 1. januára 2022 zrušujú tieto smernice:

1. smernica Rady z 8. decembra 1969 o kontrole rakoviny zemiaka (Ú. v. ES L 323, 24.12.1969; Mimoriadne vydanie Ú. v. EÚ, kap.03/zv. 1),

2. smernica Rady 93/85/EHS zo 4. októbra 1993 na kontrolu baktériovej krúžkovitosti zemiaka (Ú. v. ES L 259, 18.10.1993; Mimoriadne vydanie Ú. v. EÚ, kap. 03/zv. 15) v platnom znení,

3. smernica Rady 98/57/ES z 20. júla 1998 o potláčaní choroby Ralstonia solanacearum (Smith) Yabuuchi et al. (Ú. v. ES L 235, 21.8.1998; Mimoriadne vydanie Ú. v. EÚ, kap.03/zv. 23) v platnom znení,

4. smernica Rady 2007/33/ES z  11. júna 2007 o ochrane proti háďatku zemiakovému a o zrušení smernice 69/465/EHS (Ú. v. EÚ L 156, 16.6.2007).

Delegovaným nariadením (EÚ) 2019/829 sa od 14. decembra 2019 zrušila smernica Komisie 2008/61/ES zo 17. júna 2008 ustanovujúca podmienky, na základe ktorých môžu byť určité škodlivé organizmy, rastliny, rastlinné produkty a iné predmety uvedené v prílohách I až V k smernici Rady 2000/29/ES dovezené do Spoločenstva alebo premiestňované v Spoločenstve alebo v určitých chránených zónach Spoločenstva na pokusné alebo vedecké účely a na prácu na selekcii odrôd (kodifikované znenie) (Ú. v. EÚ L 158, 18.6.2008).

 Návrhom nariadenia vlády sa ako obsolentné navrhuje zrušiť tie nariadenia vlády Slovenskej republiky, ktorými sa transponovali do právneho poriadku Slovenskej republiky uvedené smernice.

**K § 2**

Navrhuje sa znenie implementačného ustanovenia.

**K § 3**

Dátum nadobudnutia účinnosti sa navrhuje s prihliadnutím na čl. 113 ods. 2 nariadenia (EÚ) 2016/2031. Tento dátum sa s prihliadnutím na predpokladanú dĺžku legislatívneho procesu navrhuje aj vo vzťahu k tým nariadeniam vlády Slovenskej republiky, ktorými sa transponovali smernice, ktoré boli zrušené s účinnosťou od 14. decembra 2019. Vzhľadom na predpokladanú dĺžku legislatívneho procesu je možné predpokladať zachovanie 15 dňovej legisvakačnej doby v súlade s § 19 ods. 5 zákona č. 400/2015 Z. z.
o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov.